LAUSUNTO VESILAKITYÖRYHMÄN MIETINNÖSTÄ 

Valvontajaosto 63 § 	Oikeusministeriö on pyytänyt Padasjoen kunnalta lausuntoa vesi-
29.8.2006	työryhmän mietinnöstä. Lausunto tulee palauttaa oikeusministeriölle 18.9.2006 mennessä.

Oikeusministeriö asetti 22.3.2000 toimikunnan selvittämään vesi-lakiin (264/1961) liittyviä uudistustarpeita ja tekemään tarpeelliseksi katsomansa ehdotukset lain uudistamiseksi. Toimikunta jätti mietintönsä oikeusministeriölle kesäkuussa 2004. Lain uudistamisesta Padasjoen kunnan valvontajaosto on antanut lausuntonsa 26.10.2004.

Ajanpuutteen vuoksi mietintö ei kuitenkaan saatu kaikilta osin valmiiksi joten oikeusministeriö asetti jatkovalmisteluja edellyttävien asiakokonaisuuksia varten uuden vesilakityöryhmän 1.6.2005. 

Vesilakityöryhmän muutokset:

Menettely valtioneuvoston poikkeuslupa-asiassa (3 luku 5 §):

•	Jos hanke on yhteiskunnan kannalta merkittävää tarkoitusta palveleva, ympäristölupaviraston on siirrettävä asia valtioneuvoston ratkaistavaksi
•	Valtioneuvosto voi myöntää poikkeusluvan yhteiskunnan kokonaisetua palveleville hankkeille vaikka muuten luvanmyöntämiselle olisi este.

	Luonnontilaisten purojen suojelu (3 luku 2§ 1 momentti):

•	Purojen luonnonvaraisuutta vaarantavat hankkeiden luvanvaraisuus korostetaan säädöksellä.

Kalatalousvelvoitteet ja maksut:

•	Kalatalousvelvoite ja – maksu samanarvoiseen asemaan

Voimassa olevien vesitalouslupien tarkistaminen:

•	Vesitaloushankkeelle myönnetty lupa voidaan määrätä raukeamaan, jos hanke on menettänyt merkityksensä tai jos hankkeesta vastaavaa tahoa ei voida enää osoittaa

Vesilakitoimikunnan korvaussäännökset.

•	Säilytetty keskeiset periaatteet ja korvausjärjestelmään liittyvät menettelyt. Tekstiin on tehty joitain tarkennuksia ja säännöksiä kokonaisuudessa selkeytetty.

Lainsäädännön kokonaisuudistuksen muutokset muuhun lainsäädäntöön

•	ympäristönsuojelulain muutokset koskevat lähinnä jätevesien johtamista
•	Maankäyttö- ja rakennuslain muutokset koskevat yhdyskuntateknisten laitteiden sijoittamista
•	Muun lainsäädännön uudistukset koskevat lähinnä viittaussääntöjä

Luonnos vesiasetukseksi

•	Laadittu vanhan asetuksen pohjalta
•	Asetuksen rakenne selkeämmäksi
•	Joitain voimassa olevan asetuksen säännöksiä jätetty pois

Vs. ympäristösihteeri: Valvontajaosto toteaa lausunnossaan oikeusministeriölle että vesilain uudistaminen on hyvä asia, koska nykyinen vesilaki on hyvin sekava. Valvontajaosto pitää uudistuksia vesilakiin pääosin hyvinä.

Valtioneuvoston poikkeuslupa-asiassa valvontajaosto yhtyy ympäristöministeriön ja luonnonsuojeluliiton antamiin eriäviin mielipiteisiin. Vesilaissa tulisi edelleen olla ehdoton luvanmyöntämisen estettä koskeva säännös ilman poikkeusta. Luvanmyöntäminen yhteiskunnallisesti tärkeisiin kohteisiin tulee olemaan vaikeasti määriteltävissä. Lisäksi luonnonoloja tulee vaalia tapauksesta huolimatta. 

Muulta osin vesilain uudistukset ovat onnistuneita.

Päätös:  Keskustelun kuluessa Olli-Pekka Mäkelä teki esittelijän 
ehdotuksesta osittain poikkeavan seuraavan esityksen:

Valvontajaosto toteaa lausuntonaan oikeusministeriölle, että vesi-
lain uudistaminen on hyvä asia, koska nykyinen vesilaki on hyvin 
sekava. Valvontajaosto pitää uudistuksia vesilakiin pääosin hyvinä.
	
	Atte Härkälä kannatti Olli-Pekka Mäkelän esitystä.

	Julistettuaan keskustelun päättyneeksi puheenjohtaja totesi, että koska oli tehty esittelijän päätösehdotuksesta poikkeava kannatettu esitys, toimitetaan äänestys.

	Puheenjohtaja esitti suoritettavaksi nimenhuutoäänestystä siten, että ne, jotka kannattavat ympäristösihteerin tekemää esitystä äänestävät JAA ja ne, jotka kannattavat Olli-Pekka Mäkelän tekemää esitystä äänestävät EI.

	Äänestystapa ja esitys hyväksyttiin.

	Toimitetussa nimenhuutoäänestyksessä annettiin 2 JAA-ääntä (Kaurén, Karevaara) ja 3 EI-ääntä (Härkälä, Mäkelä, Jalli).

	Puheenjohtaja totesi äänin 2 - 3 Olli-Pekka Mäkelän tekemän ehdotuksen tulleen jaoston päätökseksi.

	________

Khall. 118 §	Kunnanjohtaja: Kunnanhallitus toteaa lausuntonaan oikeusministeriölle, että vesilain uudistaminen on hyvä asia, koska nykyinen vesilaki on hyvin sekava. Kunnanhallitus pitää uudistuksia vesilakiin pääosin hyvinä.

	Päätös: Ehdotus hyväksyttiin yksimielisesti.

_______

Täytäntöönpano:	Ote oikeusministeriölle
		Ote valvontajaostolle